Standesamt

Et Standesamt (tysk; flertall Standesämter) er en tysk etat for sivil registrering, som er ansvarlig for å registrere fødsler, vielser og dødsfall.

Like etter at det tyske keiserrike ble opprettet i 1871 fra det som tidligere var en samling av selvstendige tyske stater, ble det etablert et universelt registreringssystem med virkning fra 1. januar 1876. Systemet var tidligere blitt innført i Preussen den 1. oktober 1874, og hadde vært i bruk siden begynnelsen av det 19. århundre i områder hvor code civil des français ble anvendt. Vanligvis er etaten lokalisert i det lokale rådhuset.

Tyske myndigheter
Etableringer i 1876
1876 i Tyskland